《清平乐 为侍女随春作似仲韶》
明代·沈宜修

凌波微步。已入陈王赋。薄命谁怜愁似雾。恼乱灯前无数。

樱桃红雨难禁。梨花白雪空吟。落得春风消瘦，断肠泪滴瑶琴。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。